માનવમિત્ર, ગાંધીનગર : ગુજરાતનું પાટનગર ગાંધીનગર હરિયાળી અને સ્વચ્છતાને લઇને ઘણુ વખણાય છે. આ શહેર પોતાના પહોળા રોડ-રસ્તાને લઇને સૌનું ધ્યાન પોતાની તરફ ખેચે છે. પરંતુ છેલ્લા કેટલાક સમયથી અહીનાં રોડ-રસ્તાઓ પર ઢોરોએ પણ પોતાનું ધ્યાન ખેચ્યુ હોય તેવુ દેખાઇ રહ્યુ છે. શહેરનાં મોટા ભાગનાં વિસ્તારોમાં ગાયોએ જાણે રસ્તાને પોતાનું ગઢ બનાવ્યુ છે. ઘણીવાર શહેરનાં મુખ્ય રોડ કહેવાતા ‘ઘ’ અને ‘ચ’ રોડ પર ગાયો ઉભી રહી જતી કે બેસી જતી નજરે ચઠે છે. જેના કારણે મુસાફરોને વાહનો ચલાવવામાં મુશ્કેલીનો સામનો કરવો પડી રહ્યો છે.